google/wiki40b huggingface dataset:
Jakob Alexander Jakobsen Wallin

Bakgrunn og virke

Wallin var født i Sverige av en norsk omstreiferfamilie, som vandret i området mellom Finnskog, Drevsjø og svenskegrensetraktene. Hans far het Jakob Andersen Wahlgren, skal ha vært født i Lesja i Gudbrandsdalen og var «tartar» og omstreifer. Moren het Anna Johansdatter og var husmannsdatter. Ettersom foreldrene var norske, men han var født i Sverige, oppstod det spørsmål om hans nasjonalitet. Wallin hadde ikke gode barndomsminner, moren døde da han var liten gutt, og faren skal ha vært en tyrann. Allerede som fjortenåring flyktet sønnen fra faren, og begynte å streife rundt i de samme traktene på begge sider av landegrensen. Han vandret mye alene, og arbeidet både som kopper- og blikkenslager.
Wallin var en omstreifer og tater, og fikk en lang kriminell historie. Gjennom hele sitt liv gikk han inn og ut av fengsel for tyverier og voldsepisoder. I rettsdokumentene står det at «selv andre omstreifere og tartarer var redde for Wallin og hans kniv. Han ble lett sint og voldelig, men kunne ellers være veltalende». Sitat Christopher John Harris: «Wallin bar gnag til alt og alle som hadde med fengsler å gjøre, og det ble ikke bedre da han ble straffet en gang med 'vandstraalen' eller 'morder­langen' som Wallin kalt denne.  Søndag morgen 2. mai 1875 var Wallin til lufting på gårdsplassen ved tukthuset – dvs. på plassen ved Manufakturhuset ved dagens Rådhuset. Han var sint, og kranglet med oppsynsfolket. Det ble bestemt at han skulle settes i arrestrommet ved tukthuset på mandag. Mens Wallin var på gårdsplassen på mandag gikk underinspektør Hammer bort til ham for å få han inn i prestestuen ved siden av arresten. Wallin ble sint og plutselig trakk fram en kniv, og stakk Hammer i underlivet. Erik Madsen Hammer døde dagen etterpå.»
Hillevågsvatnet

Historie

Hillevågsvatnet har i fra de tidligste tider vært en lun og god havn. På 1800-tallet var det et badehus på vestsiden. 
I 1880-årene kom det vei fra sentrum ut hit, Strømsbrua over Hillevågsvatnet ble bygget for å få en lettere forbindelse mellom sentrum, Våland og Storhaug. Den ble åpnet av kong Olav V i 1960.
I mange år var imidlertid vatnet skjemmet med store utslipp av kloakk. Dette er det nå slutt på, og Hillevågsvatnet er videre utbygd som kommunens største båthavn. Forurensingen kan ha kommet fra boliger, lett industri, småbåthavnen, NSBs godsterminal på Paradis og en nå nedlagt importhavn for fossile brensler, kjent som kullkaien.

Stedsnavn

Det gamle gardsnavnet på vestsiden av Hillevågsvatnet var Lagård, og hovedgaten på denne siden heter Lagårdsveien. I skråningen mot Hillevågsvatnet var det i tillegg en rekke lokale stedsnavn som ikke lengre er i bruk, som Sommerlyst, Granli, Eilertsminde, Norddalen, Østrelid, Strandheim, Soltun og Lindalshillevåg.
På østsiden finner en nesten innerst Paradis. På 1840-tallet var Paradis avgrenset omtrent ved krysset Birkelandsgate og Saudagata - Saudagata - Vikedalsgata - på skrå opp til Admiral Cruys gate - på skrå ned til Hillevågsvatnet - Paradisveien - og på skrå opp til Lyder Sagensgate - Birkelandsgata.
I dag brukes også navnet Paradis også det utfylte området mellom Lagård gravlund og Strømsbrua.
Mellom Paradis og Strømsbroa lå på østsida av Hillevågsvatnet Rosenlund og Vestvigen. På utsiden av broa lå Strømvik.
Small Planet Airlines (Polen)

Historie

Small Planet Airlines blei etablert i 2009. Selskapet starta flyginger i 2010. Det tok over etter FlyLAL Charters Polska.
Det polske selskapet Small Planet Airlines er ett av flere flyselskap i Small Planet Group. Flyselskap med samme navn drives også i Litauen (Small Planet Airlines) og Tyskland (Small Planet Airlines Tyskland).

Flyflåte

Flyflåten består av seks Airbus A320 og fire Airbus A321 (juli 2017).
Slaney

Slaney (irsk: Abhainn na Sláine, som betyr «helseelven») er en elv sørøst i Irland. Den har sitt utspring vest i Wicklowfjellene, og renner søroverog så østover gjennom grevskapene Wicklow, Carlow og Wexford, før den munner ut i St. George's Channel i Irskesjøen ved byen Wexford. Slaneys elvemunning er bred og grunn, og blir kalt Wexford Harbour.
Av byer langs Slaney finner man Stratford-on-Slaney, Baltinglass, Tullow, Bunclody, Enniscorthy og Wexford. Gjennom elvens 117 km lange løp, krysses den av 32 veibroer og en jernbanebro.
Kvinnheradsambandet

Husnesbrua

Husnesbrua blir oppkalt etter det største tettstedet i Kvinnherad og fjorden med samme navn. Denne broen vil bli 2460 meter lang. Skråkabelbroen blir 450 meter lang, mens flytebroen blir 2010 meter lang. Seilingshøyen skal bli 49 meter. Broen strekker seg fra Ranavik på Halsnøya til Tveit på Huglo.

Huglobrua

Huglobrua blir 420 meter lang. Dette blir en fritt frambygg-bro. Broen strekker seg fra Huglo til Skorpo på Tysnes.
Championa

Utseende

Middelsstore, spinkle, svarte trebukker, dekkvingene oftest med lyse streker. Antennene er tynne og lengre enn kroppen hos hannene, kortere enn kroppen hos hunnene. Pronotum er nesten sylindrisk, lengre enn bredt, dekkvingene er parallellsidige. Beina er lange og tynne.

Utbredelse

Slekten er bare kjent fra Mexico og Guatemala.
Lydgalleriet

Lydgalleriet er et kunstnerdrevet galleri som viser og formidler lydkunst i Bergen. Lydgalleriet har siden formell stiftelse i 2007 etablert seg som det eneste faste visningsstedet for lydkunst i Norge. Lydgalleriet utforsker et mangfold av lydbasert kunst og auditive kulturer gjennom utstillinger, konserter, performance, workshops og intervensjoner i offentlig rom. Lydgalleriet ble i 2005 initiert av en gruppe musikere, kunstnere og kunsthistorikere basert i Bergen og ble formelt opprettet som stiftelse i 2007. I 2012 åpnet Lydgalleriet arenaen Østre- hus for lydkunst og elektronisk musikk, sammen med EKKOfestivalen, og har siden vært én av deleierne av huset.  
Spekteret av lydbasert kunst som vises på Lydgalleriet er bredt; nasjonale og internasjonale lydkunstnere som har vist verk er bl.a. Peter Vogel, Maia Urstad, Martin Riches, Zimoun, Christian Marclay, Natasha Barrett, Alvin Lucier, Jana Winderen, Felix Thorn, Camille Norment, Sue Tompkins, Ignas Krunglevicius og Cara Tolmie. 
Lydgalleriet tilgjengeliggjør og initierer lokal og nasjonal lydkunstproduksjon, og produserer 6 - 10 egne utstillinger i året, som regel i 1. etasje på Østre i et spesialisert og tilrettelagt rom for lydkunstens mange akustiske og romlige behov. Lydgalleriet viser mesteparten av sine utstillinger i Østre – hus for lydkunst og elektronisk musikk. Østre rommer utstillingslokaler i første etasje, kombinert utstillings- og konsertlokale i andre etasje og felles kontor i tredje etasje.
TIPH-medaljen

TIPH-medaljen er en medalje som tildeles for deltagelse i Den midlertidig internasjonale tilstedeværelse i Hebron (TIPH), en organisasjon av sivile observatører som overvåker situasjonen i byen Hebron på den israelskokkuperte Vestbredden.

Utforming

TIPH-medaljen består av en rund medalje som på adversen bærer et motiv med en bygning, tilsvarende det som benyttes i byens kjennetegn. Under motivet står innskriften «TIPH». Medaljen er opphengt i et bånd i med striper i svart, hvitt, rødt, grønt, hvitt, rødt, hvitt lyst blått. Dette er fargene i Palestinas flagg  og Israels flagg.

TIPH-medaljen i Norge

Medaljen for deltagelse i TIPH er godkjent for bruk på norsk militær uniform. Medaljene tilhører «Gruppe 3: Dekorasjoner tildelt av FN, NATO, EU, OSSE og tilsvarende» og bæres etter dekorasjoner godkjent av Kongen og dekorasjoner tildelt av utenlandske statsoverhoder.
Strangalia attenuata

Utseende

En middelsstor (9-17 mm), slank trebukk, svart med fire gule tverrbånd på dekkvingene. Arten har en påfallende smal kroppsbygning og kan kjennes fra alle andre nordiske blomsterbukker på kroppsformen. Antennene er mørke og middels lange. Hodet er nesten så bredt som pronotum på det bredeste, med store fasettøyne. Pronotum er mye lengre enn bredt. Dekkvingene er litt bredere enn pronotum ved roten, med rundede skuldre. De er fint punkterte og hårete og har fire jevnbrede, gule tverrbånd. Dekkvingene når ikke helt bak til bakkroppsspissen. Beina er lange og slanke, gulrøde, baklårenes ytre del svart, føttene brunlige.

Levevis

Larvene utvikler seg i død ved av eik med hvitråte, også i gjerdestolper av eik.  
Arten ser ut til å være meget stedbundet med liten spredningsevne, og er derfor ganske sårbar. Larveutviklingen tar minst to år. De voksne billene kan finnes på blomster i juli-august.

Utbredelse

Arten er utbredt i det meste av Europa, men mangler i de vestligste delene. Videre finnes den helt østover til Japan. I Norge er det noen få funn fra Sørlandet og Nordvestlandet, alle er gamle.
Slaget ved Vélez-Málaga

Slaget

Mindre enn en uke etter erobringen av Gibraltar, fikk admiral George Rooke melding om at en fransk flåte under Toulouse og d'Estrées var på vei mot Gibraltar. Han forlet halvparten av marinesoldatene sine for å forsvare Gibraltar og satte av sted med den samle engelske-nederlandske flåten sin for møte franskmennene.
Utfallet av slaget som fulgte, slaget ved Vélez-Málaga, var uavgjort. Ikke et eneste fartøy ble søkket eller kapret på noen av sidene, men bombardementene bevirket at mange skip bare så vidt var sjødyktige og mange mann gikk tapt på begge sider. Siden franskmennene og britene møtte hverandre to dager senere, den 26. august, valgte de til slutt å ikke gå til strid mot hverandre. Siden britene hadde langt høyere tap og flere ødela skip, særlig mastene, tolket franskmennene varsemda til britene som en generell seier. Skvadronen til Byng, hadde benyttet så mye ammunisjon i det tidligere bombardementet av Gibraltar, at de måtte gå ut av linjen. 
Franskmennene vendte tilbake til Toulon og gjorde krav på seieren. Men ved å trekke seg tilbake til Toulon vendte franskmennene i røynda det som hadde vært et taktisk dødpunkt til en strategisk seier for den engelsk-nederlandske flåten, fordi etter slaget ved Vélez-Málaga kom ikke den franske marinen ut tilbake fra Toulon i full styrke.
May Britt Nilsen

Skøyter

Hun var blant landets beste i landsmesterskapet (skøyter) for jenter og fikk tredjeplass på 1000 meter for jenter 14 år i 1973 og annenplass på 1000 meter for jenter 15 år i 1974. Hun deltok også i Sprint-NM på skøyter junior 1974 på Valle Hovin i Oslo hvor hun ble nr. 8. Hun representerte Sandefjord Skøiteklub som skøyteløper.

Sykkel

Som syklist var hun enda bedre: Allerede i 1973 vant hun alle ritt hun stilte opp i Norge og Sverige, og ble kalt damenes Knut Knudsen. Året etter var hun den første kvinnelige seierherre i et internasjonalt ritt.
Hun vant de fem første fellesstarter i NM i landeveissykling. Karrieren syntes over i 1981.
Laksefjordskatten

Laksefjordskatten er navnet på et arkeologisk funn som ble gjort sommeren 1929 i Vestre Eikvik i Laksefjorden i Finnmark. Samen Erik Johnsen fant under en stein på sin eiendom én stor og fem mindre gullringer, et gullsmykke og en armring av sølv sammen med noen beinrester. Han solgte skatten i 1929 til fiskeskipper og kaptein Lars Ask fra Ålesund for 5 kroner og to kasser sild. Ask solgte skatten videre i 1931 til Aalesunds Museum for 1050 kroner etter at den av Oldsaksamlingen var taksert til en metallverdi på 950 kroner, det er 408 gram gull i skatten. Man antar at gjenstandene er fra folkevandringstiden, vikingtiden eller tidlig middelalder.

Omstridt

Skatten ble utstilt i Ålesund sommeren 2008. I 1970 var den utstilt på Tromsø Museum. Gamvik museum vil gjerne ha en kopi av skatten eller aller helst ha den tilbakeført til kommunen hvor den ble funnet. I utgangspunktet var loven slik da skatten ble funnet, at dette var Statens eiendom. Men det visste ikke finneren, så han solgte den. Og etter 80 år mener noen at Staten ikke kan ekspropriere funnet, kravet om statlig eierskap er foreldet. 
Allerede i 1938 tok arkeologen Guttorm Gjessing til orde for at funnet burde deponeres i Tromsø og beklaget at Tromsø Museum ikke hadde penger til å løse ut Laksefjordskatten, så den befinner seg derfor fremdeles i Ålesund.
Capul (øy)

Capul er en øy i provinsen Northern Samar på Filippinene. Den ligger 28 km nordvest utenfor øya Samar, i overgengen mellom Samarsjøen og San Bernardino-stredet. Øya har et areal på ca 35,56 km² og forvaltes av Capul, byen ved samme navn. Byens og øyas navn er avledet fra Acapulco, etter havnebyen på den meksikanske stillehavskysten. Før spanjolene gav dette navnet, het den Abak.
Capul har en langstrakt elliptisk form av 14 ks lende og 5 kms bredde. Her er det tett tropisk vegetasjon, og tildels intensivt utnyttet jordbruksareal. Nord på øya står et fyrtårn som ble satt i drift i 1904.
Ca 18 km østenfor ligger øya Dalupiri og ca 23 km østenfør er Naranjoøyene. 
De første innbyggere slal ha kommet fra øya Java (nå i Indonesia) under ledelse sin konge Abak. Befolkningen taler fremdeles et språk som atskiller seg helt fra språket på Samar; det kalles  inabaknon eller abak-non. PÅ 1700-tallen anla spanjolene en festning på Capul, Fuerza de Capul.
Takayoshi Yamano

Japans herrelandslag

Takayoshi Yamano spilte 2 landskamper for Japans herrelandslag.
Butikkbelysning

Grunnbelysning

Grunnbelysningen er den belysningen en trenger for å lyssette selve lokalet. Eksempler er 18W tradisjonelle lysrør i tak og vegger, eller halogenbelysning. Mer moderne versjoner er High Bay-belysning.

Spotbelysning

Spotbelysningen er belysning som er rettet mot utstillinger eller produkter. Mest brukt her er metallhalogenbelysning. Ulemper med tradisjonell belysning er høyt energikonsum og stor strålevarme, samt en vesentlig grad av UV-bestråling. I senere tid er det utviklet LED-spots som avgir mindre UV- og varmestråling.

Effektbelysning

Effektbelysningen er belysning som er til for å skape oppmerksomhet enten ved hjelp av farger eller blinkende lys. Mest brukt her er metallhalogenbelysning, RGB-dioder og innebygget LED-belysning i vegger, glass og skilt.

Spesialbelysning

Til sist spesialbelysning. Dette er ofte belysning som er laget spesielt for enkelt formål. Eksempelvis rødtonet høyenergibelysning som får kjøttet til å virke rødere en det egentlig er i kjøttdisken, eller belysning som får frem fargene i frukt & grønt-diskene.
LED-teknologi gjør at en kan redusere energibehovet med ca. 75%, strålevarmen elimineres helt og UV-bestrålingen like så. Når strålevarmen fjernes, vil en også kunne redusere kraftig på kjølebehovet til butikker og kjøpesentere. Energigevinsten er dermed formidabel. LED produserer ikke lys i det infrarøde eller ultrafiolette spekteret, dermed brukes det ikke energi på å produsere lys som ikke synes. Dette i seg selv er energibesparende.
LED-effektbelysning er ofte RGB-dioder som kan endre fargesammensetning ved spenningsendringer. RGB dioder har derimot en veldig lav RA indeks noe som gjør det uegnet til grunnbelysning.
Som en snittverdi vil LED redusere effektbehovet med ca. 75 %, i tillegg vil energibehovet til HVAC reduseres med ca. 50 %.
Hawala

Hawala (fra arabisk حوالة DIN: ḥawāla «veksel / endring») er en metode eller et system for overføring av verdier og/eller betalingsformidling mellom ulike land.

Omfang

Systemet brukes oftest hvor betalingsmottakerne bor i land som ikke har et normalt fungerende bankvesen eller hvor innførsel av valuta av andre grunner er forbundet med problemer, som for eksempel i Somalia. Hawalasystemet har i stor utstrekning vært brukt av emigranter fra slike land (typisk fremmedarbeidere, flyktninger, asylsøkere o.l.) for å overføre penger til familiemedlemmer i hjemlandet.

Juridisk vurdering

Hawalavirksomhet lovreguleres ulikt fra land til land. I Norge er virksomheten ikke i prinsippet kriminell, men vil i praksis bare være tillatt dersom den er basert på konsesjon i henhold til lov om finansieringsvirksomhet. Det kreves i utgangspunktet en grunnkapital på minimum € 5 000 000 for å få slik konsesjon, og virksomheten vil bl.a. være regulert av hvitvaskingsloven. I flere tilfeller er personer som har drevet hawalavirksomhet i Norge blitt straffedømt.
Blattellidae

Utseende

Små til middelsstore, flate kakerlakker. På farge er de gjerne mørke. Antennene er lange og svepeformede. Vingene er vanligvis velutviklet, de fleste av disse artene kan fly.

Liv og utvikling

Som hos andre kakerlakker utvikler eggene seg i en hornaktig eggkapsel (oothek) som hunnen bærer med seg til eggene klekkes. Kakerlakkene har ufullstendig forvandling, og nymfene ser ut som små versjoner av de voksne (særlig hos de artene der de voksne ikke utvikler vinger). De fleste kakerlakker er mest aktive om natten, men denne familien omfatter også mange arter som er aktive om dagen i solskinn.

Skadedyr

De aller fleste artene i denne familien lever utdendørs og har ingen direkte betydning for mennesker. Man noen få arter, særlig tysk kakerlakk (Blattella germanica) lever innendørs og kan gjøre noe skade. Disse små kakerlakkene er regnet som mindre alvorlige skadedyr enn de store artene i familien Blattidae.

Utbredelse

De fleste av de over 1700 beskrevne artene lever i tropene, men denne familien er også godt representert i tempererte og kalde områder. Markkakerlakken (Ectobius lapponicus) finnes helt nord til Finnmark i Norge, men er den eneste arten som forekommer utendørs her i landet.
Zellerbreen

Zellerbreen er en isbre i Antarktis. Den er om lag 18 km lang og flyter vest-nordvestover og ut i sørsiden av Byrdbreen like nord for Mount Fries.
Breen ble navnsatt av Advisory Committee on Antarctic Names (US-ACAN) etter Edward J. Zeller, en geolog ved McMurdo-basen i feltsesongene 1959-60 og 1960-61.
Noriaki Asakura

Karriere

Noriaki Asakura startet sin profesjonelle karriere i Shimizu S-Pulse i 1992. Han har også spilt for Consadole Sapporo.
Den skandinaviske fjellkjede

Geologi

Den skandinaviske fjellkjede inngår i, men må ikke forveksles med den kaledonske fjellkjede (Kaledonidene), som ble dannet i det samme området i silur og devon for mer enn 400 millioner år siden. Rester etter denne fjellkjeden finnes også i Skottland, Irland og på Svalbard og Øst-Grønland. Det var også en forbindelse til Appalachene i det østre Nord-Amerika. Fjellkjeden var like lang som Himalaya, og kanskje enda høyere. Etterhvert ble fjellkjeden erodert ned, og i mesozoikum var Den skandinaviske halvøy en flat slette, et såkalt peneplan, delvis oversvømt av havet.
I paleogen begynte Den skandinaviske halvøy å heve seg, noe som skapte dagens fjellkjede. Etter at landskapet har hevet seg, er det blitt slitt ned av forvitring og erosjon fra elver. I de siste par millioner år har også erosjon fra isbreer vært viktig. En regner med at det har vært minst fem hevningsperioder. Den siste perioden er kanskje ikke avsluttet, men det er usikkert fordi landhevningen etter siste istid skjuler eventuell annen hevning. Åpningen av Nord-Atlanteren og varmepunktet som nå ligger under Island, er sannsynligvis årsaken til at landskapet hevet seg.
En gruppe forskere fra Universitetet i Bergen og ETH i Zürich publiserte i 2012 en artikkel med en helt annen teori. Mengden av sedimenter på kontinentalsokkelen er for stor til bare å komme fra fjordene, noe som tyder på at både fjordene og de flate områdene i norske høyfjell er skapt av erosjon fra isbreer. De hevder at dagens fjellkjede er restene av den kaledonske fjellkjede og at den har eksistert sammenhengende i omtrent 400 millioner år.
Bergartene i den skandinaviske fjellkjede kommer fra røttene i den kaledonske fjellkjeden, og det er stor variasjon i alder og type. Mange steder er grunnfjellet, som er mye eldre enn den kaledonske fjellkjeden, kommet fram i dagen. Flere av de høyeste områdene i Sør-Norge, som Jotunheimen, Hallingskarvet og Hårteigen, tilhører Jotundekket. Det er et skyvedekke av grunnfjell som er skjøvet flere hundre kilometer innover yngre bergarter. Den nederste delen av Jotundekket består av 1600–1700 millioner år gamle syenitter og monzonitter, samt yngre gabbroer som er rundt 1250 millioner år. I Lofoten, Vesterålen og Vest-Troms finnes det enda eldre bergarter som ble dannet i arkeisk tid for opptil 2800 millioner år siden.

Nordryggen

Norsk geologisk forening og Den Norske Turistforening gjennomførte i 2013 en kampanje og offentlig avstemning om å gi fjellkjeden et nytt navn. Blant 5 000 forslag og sju finalister ble «Nordryggen» valgt ut. Navnet har ikke offisiell status, men er tenkt brukt i reiselivsmarkedsføring.
Polyrytme

Polyrytme er når to eller flere uavhengige rytmer med ulik basisunderdeling og ulikt betoningsmønster blir spilt samtidig. Et eksempel kan være når en spiller tre jevne slag mot fire jevne slag over en like lang tidsperiode, for eksempel et slag eller ei takt. Andre eksempler kan være 3:4, 5:4, 7:4 og så videre. 
Polyrytme er mye brukt i afrikansk musikk og i jazz, og hos komponister som for eksempel F. Chopin, P. Glass og Aaron Copland. Det fins også eksempler på bruk av polyrytme innen pop og rock, for eksempel Queen og Frank Zappa. Trommeslagerne Mickey Hart fra Grateful Dead og Bill Bruford fra Yes har vært eksponenter for bruk av polyrytme innen rock.
École centrale de Paris

École centrale de Paris er en fransk grande école som uteksaminerer ingeniører nord i Frankrike (Paris), og som er medlem av Université Paris-Saclay.

Utveksling og doble grader

Flere svenske tekniske høyskoler har utveksling med École Centrale de Paris. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.
Forskningsstasjoner i Antarktis

En rekke land opererer forskningsstasjoner i Antarktis, både helårsbemannede og sommerbemannede.
Tilsammen 30 land, som alle har signert Antarktistraktaten, driver forskningsstasjoner på helårsbasis eller sommerbasis på det antarktiske kontinent eller på øyer sør for 60° sørlig bredde. Stasjonene har en samlet kapasitet på omtrent 4 000 personer om sommeren og 1 000 personer som kan overvintre. I tillegg til de faste stasjonene, finnes hver sommer noen titalls mindre stasjoner som benyttes til feltarbeid (feltstasjoner).
For å få status som konsultativ part under Antarktistraktaten, og dermed voteringsrettigheter i samarbeidet, kreves det at landet driver omfattende forskning i Antarktis.
Moving head

Moving head (eller intelligent belysning) er navnet på en type scene- og disco-lys. Moving heads har et bevegelig «hode» som sender ut en lysstråle. Hodet kan rotere vertikalt og horisontalt og dermed sende lystrålen akkurat dit du ønsker. Den har som oftest et gobo hjul og et fargehjul. Hjulene er skiver med hull langs kanten. I hullene kan det plaseres fargefilter(glasskiver) i fargehjulet og goboer i gobohjulet. Lystålen fra pæra lyser kun gjennom et av hullene i hver skive av gangen og man får den fargen og goboen som er i åpningen. Ved å rotere hjulet kan man derfor bytte farge og gobo. Moving heads brukes på scener, men også som effektlys.
Noen Moving Heads har ikke et hjul med farger men mulighet for å blande Cyan(blå), Magenta(rødrosa) og yellow(gul) for å få den fargen du vil ha. Nyere Movingheads har også LED-pærer i rød, grønn og blå som også ved blanding gir den fargen du vil ha.
Tett På Bodø

Tett På Bodø var en gratisavis som ble distribuert månedlig til 32 000 husstander i Salten. Avisen kom ut første gang 20. august 2004 og den siste utgaven kom ut 3. mai 2007. Avisen hadde et opplag på 33 500 per utgivelse. Den ble distribuert i områdene fra Hamarøy og Steigen i nord til Søndre Meløy i sør. Avisen var i tabloidformat og hadde farvetrykk på alle sider.
Avisen trykket kommersielle og ikke-kommersielle artikler om lokalt stoff og bedrifter i Salten. Artiklene ble også publisert på avisens nettsider.
Ansvarlig utgiver var Engan Publishing.
Lucanus (Eolucanus) gracilis

Kjennetegn

En middelsstor (ca. 30 millimeter), blankt svart hjortebille  . Den skiller seg fra de aller fleste andre Lucanus-arter på at hannens kjever bare er ubetydelig forstørrede, og hannens hode forholdsvis lite. De knebøyde antennene har vanligvis en tre-leddet vifte. Dekkvingene er jevnbrede og svært blanke. Undersiden er kledt med lange, gule hår. Hunnen ligner hannen bortsett fra at kjevene er litt mindre  og beinanoe kortere.

Utbredelse

Arten er utbredt rundt Himalaya: Sikkim, Nepal, Bhutan og Tibet.
Esaete

Utseende

En liten, slank, ensfarget brun trebukk. Oversiden er litt blank og fint hårete. Pronotum er tønneformet, dekkvingene jevnbrede.

Levevis

Disse billene har larver som lever i død ved.

Utbredelse

Arten er utbredt i Brasil.